Brandon Bussi

Brandon Bussi (* 25. jún 1998, Sound Beach, New York, USA) je americký profesionálny hokejový brankár, ktorý aktuálne pôsobí v tíme Carolina Hurricanes v National Hockey League.

 Kariéra 
Brandon Bussi hokejovo vyrastal na Long Islande. Nikdy nebol draftovaný, väčšinu juniorskej kariéry strávil v druhej najvyššej americkej mládežníckej súťaži NAHL. Poslednú juniorskú sezónu 2018/2019 strávil v najvyššej súťaži USHL a bol vymenovaný do tretieho All-Star tímu.

Po skončení juniorskej kariéry nevstúpil do seniorského hokeja, ale pôsobil v najvyššej severoamerickej univerzitnej lige NCAA, kde nastupoval za Western Michigan University.

V roku 2022 podpísal Bussi vstupnú dvojcestnú zmluvu s Bostonom Bruins. Svoje pôsobenie v klube strávil v American Hockey League, v ich „farmárskom“ tíme Providence Bruins. Vydarila sa mu najmä sezóna 2022/23, v ktorej bol menovaný do All-Rookie tímu a zahral si v AHL All-Star Game.

Za prvý tím Bruins nikdy nenastúpil, ale šesťkrát bol náhradníkom počas zápasu. V lete 2025 sa stal neobmedzeným voľným hráčom a podpísal ročný kontrakt s Floridou Panthers. Klub ho v októbri 2025 umiestnil na waiver lisitnu odkiaľ si ho stiahla Carolina Hurricanes potýkajúca sa s častými zraneniami ich brankárskeho tandemu Frederik Andersen – Piotr Kočetkov.

Početné zranenia brankárov Hurricanes pokračovali a Bussi získal už 14. októbra možnosť debutovať. Nastúpil proti San Jose Sharks, urobil 16 zákrokov a priviedol Hurricanes k výhre 5:1. Bussimu sa vydaril vstup do NHL a zapísal do histórie ako brankár, ktorému sa najrýchlejšie podarilo získať 20 výhier v lige (už v 24 zápasoch). Kvôli zraneniu Andersena a neskôr veľkému zraneniu Kočetkova, si Bussi zaistil miesto v prvom tíme a aktuálne s Andersenom pôsobia ako brankársky tandem.

 História zmlúv v NHL 
TímRok začiatkuRok koncaCAP HIT*Typ zmluvy**Boston Bruins20222023825 000 $vstupná, dvojcestnáBoston Bruins20232024775 000 $dvojcestnáBoston Bruins20242025775 000 $dvojcestnáFlorida Panthers20252026775 000 $jednocestnáCarolina Hurricanes
*ročná výška platu zarátaná do platového stropu na úrovni NHL

**jednocestná = bez možnosti preradiť do nižšej ligy, dvojcestná = s možnosťou preradiť do nižšej ligy

 Referencie 

Kategória:Hokejisti USA
Kategória:Hokejoví brankári USA
Kategória:Brankári Carolina Hurricanes
Kategória:Hráči Carolina Hurricanes
Kategória:Hráči Providence Bruins
Kategória:Hráči Muskegon Lumberjacks
Kategória:Osobnosti zo štátu New York